Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu teatas vägede tõhustamisest
nii Jeruusalemmas kui Läänekaldal seoses tihenevate rünnakutega.
USA president:
Iisrael, USA ja Laheriigid
säilitavad Iraani ees sõjalise ülemvõimu dekaadideks.
Vene välisminister kohtus Moskvas Süüria opositsioonitegelastega
seoses uute diplomaatiliste jõupingutustega
lahendada verine konflikt.
Iisraeli sõdur sai haavata eile õhtul Läänekaldal,
Jenini põgenikelaagris puhkenud kokkupõrgetes,
kui Iisraeli julgeolekuväed saabusid vahistama tagaotsitavat kahtlusalust.
Armee uurib võimalust, et sõdur sai haavata omade tules.
Meedikute teatel sai kokkupõrkes haavata ka viis palestiinlast,
kes toimetati linna haiglasse.
Palestiinlaste vigastuste kohta oli vastuolulisi teateid.
Palestiina meedikute sõnul said nad haavata kummikuulidest,
kuid Jenini Punase Risti ülema sõnul said nad suitsumürgituse.
Kuulsime kell 10 õhtul, et sõjavägi on piirkonnas.
Läksin rõdule ja nägin tänavail suurt hulka sõjaväelasi.
Samal ajal nägin armeed majahoovis.
Mind näinud sõdur tõstis relva.
Palusin tal relva langetada, sest mu lähedal oli lapsi,
aga ta hakkas õhku laskma
ning käskis mul sisse minna ja ukse sulgeda. Seda me tegimegi.
Palestiina allikate teatel püüdis IDF vahistada Bassam al-Sa'adit,
Läänekalda Islamidžihaadi tippametnikku.
Hamasi ja Islamidžihaadi Jenini allikate teatel
õnnestus Sa'adil tervelt põgeneda ning vahistamist vältida.
Palestiina islamistid tulistasid täna varahommikul Gazast raketi,
mis oli väidetavalt suunatud Ashkeloni regiooni.
Hof Ashkeloni maakonnas kõlas õhuhäire,
kuid Iisraeli armee teatel plahvatas rakett Gaza läheduses.
Keegi ei saanud viga ega kahju.
Peaminister Netanyahu teatas iganädalasel kabinetiistungil
vägede tõhustamisest Jeruusalemmas ja Läänekaldal
seoses tihenevate terrorirünnakute trendiga Iisraeli kodanike vastu.
Vestlesin hommikul kaitseministri, siseministri- ja transpordiministriga
tihenevate rünnakute trendist Jeruusalemmas ja Läänekaldal.
Tõhustame vägesid ja soomustame sõidukeid,
et tagada Iisraeli kodanike julgeolek.
Nagu ikka, on Iisraeli politseil selles tähtis roll korrakaitse säilitamisel.
Toetan täielikult siseministri pingutusi
määrata Iisraeli politseiülemaks parim mees.
Gal Hirsch on õige mees õigel kohal.
Ta on väärtustega pühendunud ja võimekas ohvitser,
kes suudab tuua muutust
ning panustada Iisraeli Politsei ja riigi õiguskorra tugevdamisse.
USA president Obama
ütles intervjuus tähtsale USA juudi meediaväljaandele,
et Iisrael, USA ja Laheriigid
säilitavad Iraani ees sõjalise ülemvõimu dekaadideks.
Obama jätkab USA regionaalsete liitlaste rahustamist
äsjase tuumalepingu suhtes.
Obama rõhutas, et isegi kui tuumalepe 10 aasta pärast lõpeb,
peab Teheran ikkagi järgima nn lisaprotokolli,
mis koosneb reast inspektsioonimehhanismidest,
et rahvusvaheline kogukond teaks, kui Iraan püüab tuumarelva hankida.
Samuti märkis Obama,
et USA-le jääb alati ülemvõim Iraani sõjalise võimekuse ees,
mis kindlustab juudiriigi julgeoleku Iraani ähvarduste ees.
Jätkuvast Süüria konfliktist -
Vene välisminister Lavrov kohtus Moskvas Süüria opositsiooniga
seoses uute diplomaatiliste jõupingutustega
lahendada verine konflikt.
Lavrov ütles vasakparteide bloki
Demokraatlike Muutuste Rahvusliku Koordinatsioonikomitee juhile
Hassan Abdel Azimile, et Venemaa on valmis Süüria ühtsust toetama.
Rõhutan veel kord - Venemaa toetab kindlalt
Süüria suveräänsust, ühtsust ja territoriaalset terviklikkust
ja on veendunud süürlaste võimes ise oma saatust määrata
ja lahendada rasked probleemid, mis teie kodumaa ees seisvad.
Kõnelustel viibinud vaatlejad
jälgivad Süüria rahukõneluste progressi Venemaal.
Kreml on viimastel nädalatel vastu võtnud mitmeid Lähis-Ida juhte.
Jordaania kuningas Abdullah ütles Vene presidentile Putinile,
et Venemaal on tähtis roll Süüria rivaalide kokku toomisel,
et leida lahendus sõjale,
mis ÜRO andmeil on nõudnud üle veerand miljoni inimohvri.
Venemaa on olnud Süüria presidendi Assadi oluline liitlane konfliktis,
mis algas 2011. a märtsis tänavaprotestidega tema võimu vastu.
Ka Iraan toetab president Assadit.
Putin arutas Süüria teemat ka Abu Dhabi kroonprintsi,
šeik Mohammed bin Zayed al-Nahyaniga,
kui nad kohtusid eelmisel nädalal
Moskva lähistel toimunud Venemaa suurimal lennushowl.
Putin kohtus Moskvas ka Egiptuse presidendi al-Sisiga
seoses diplomaatiliste jõupingutustega Süüria teemal
ja Venemaa püüdlustega tugevdada oma majandust
kaubandus- ja arengukoostöö tihendamisega
NSVL endiste liitlastega.
Iisraeli läänenaabri Egiptuse armee
hakkas kaevama oma piiril Gaza sektoriga,
et jätkata uut surveavalduskampaaniat islamirühmitusele Hamas
ja summutada selle tegevust piiril.
Armee opereeritud kalafarmide projekt
täidab piiriala mereveega
ja peaks tegema lõpu allesjäänud salakaubatunnelitele.
Egiptuse käik ehmatas Gaza islamirühmitusi
ja Hamas süüdistas Egiptust Gaza isolatsiooni süvendamises.
Nii Iisrael kui Egiptus on jätkanud sektori blokeerimist
alates 2007. a, kui Hamas Gazas jõuga võimu haaras.
Mitu aastat sallis Egiptus salakaubatööstust
ning lubas sadade tunnelite kaudu kaupu ja relvi sektorisse tuua.
Kui president al-Sisi tõukas võimult endise islamistliku presidendi Mursi,
on tõhustatud jõupingutused Moslemivendade mahasurumiseks
viinud selle sõsarrühmituse Hamasi salakaubategevuse halvamiseni
Egiptuse valitsuse poolt.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri